”Pak Lurah, jebul ingkang ngedegaken posko Kotak Kosong punika kanca-kancane Pak Bayan Kabul lan Pak Bambang. Ingkang dados tetunggule Mas Sapto kaliyan Mas Indiyoko, mahasiswa Stisipol ingkang sampun kondhang vokal punika,” laporane Sentul sawise bali saka madik-madik nonton kahanane posko Kotak Kosong sing madeg ing pirang-pirang panggonan. ”Tiyang-tiyang sasampunipun saking mrika nggadhahi kode ajakan menawi sami pinanggih ngeten niki, ” kandhane Sentul karo nuduhake pucuk driji jempol digathukake pucuk driji panudhing, ing tengah-tengah katon bolongan kosong.